**Câinele care-şi lasă prada pentru umbră**

*La Fontaine*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se va-nşela oricine de îşi va lua drept scop

– Cum fac atâţi zeloşi din lume –

Să-şi prindă umbra lui anume.

Să ne întoarcem la un câine de care ne-a vorbit Esop.

Văzându-şi câinele acesta răsfrântă prada într-un râu,

Îi dete drumul şi se-aruncă după imagine în apă.

Dar cum intrase pân’la brâu,

Dintr-un vârtej, abia de scapă

Şi-ajunse iar la mal:

Pierdute-s umbra ca şi prada acelui animal.